Tijorat huquqi

Tijorat huquqi (yoki tadbirkorlik huquqi) – yurisdiksiyaga qarab tijorat huquqi va xalqaro savdo huquqi nomlari bilan ham tanilgan, shaxslar va tashkilotlarning tijorat hamda biznes faoliyatidagi huquqlari, munosabatlari va xatti-harakatlariga tatbiq etiladigan huquqiy normalar majmuasidir. U koʻpincha fuqarolik huquqining bir boʻlimi sifatida qaraladi hamda xususiy huquq va ommaviy huquq masalalarini qamrab oladi.

Tijorat huquqi oʻz tarkibida vakil va ishonch bildiruvchi, quruqlik va dengiz orqali yuk tashis, suv transporti, kafolat, dengiz, yongʻin, hayot va baxtsiz hodisalar sug‘urtasi, veksel va boshqa aylanma hujjatlar, shartnomalar hamda sheriklik kabi yoʻnalishlarni qamrab oladi. Bu yoʻnalishlarning koʻpchiligi tijorat huquqining moliyaviy huquq deb ataluvchi sohasi bilan chambarchas bogʻliq boʻlib, aynan moliyalashtirish va moliya bozorlariga taalluqlidir. Tijorat huquqi, shuningdek, korporativ shartnomalarni, ishga qabul qilish amaliyotini, isteʼmol mollari ishlab chiqarish va sotuvini tartibga soluvchi huquqiy tizim sifatida ham tushuniladi. Koʻplab mamlakatlar oʻz tijorat huquqiga oid qoidalarni fuqarolik kodekslari tarkibida toʻliq bayon qilib qabul qilgan.

 Mazmuni 

Tijorat huquqi quyidagi huquqiy sohalarni qamrab oladi:

 korxonalarning huquqiy maqomi
 Yakka tartibdagi tadbirkorlar
 Korporativ huquq
 Raqobat huquqi
 Iste’molchilar huquqlarini himoya qilish
 Reklama va marketing qoidalari
 Shartnoma huquqi
 Tovar va xizmatlar qonunchiligi
 Intellektual mulk huquqi
 Mualliflik huquqi
 Patent
 Tovar belgisi
 Moliyaviy huquq
 Kredit va qimmatli qog‘ozlar qonunchiligi
 Soliq huquqi
 Bank tartib-qoidalari
 Sug‘urta huquqi
 Bankrotlik
 Xalqaro savdo huquqi
 Elektron tijorat qonunchiligi

 Tarixi 
Oʻrta asrlarda Italiya tijorat huquqining shakllanishida muhim oʻrin tutgan, koʻplab zamonaviy institutlarning vujudga kelish markazi boʻlib xizmat qilgan. XVI asr atrofida Italiya dengiz respublikalari savdosi tijorat huquqining yuzaga kelishiga asosiy omil boʻldi. Aynan shu davrda yurist [[Benvenuto Stracca]] (Ankona, 1509–1579) 1553-yilda De mercatura seu mercatore tractats nomli risolasini chop ettirdi; u tijorat huquqiga maxsus bagʻishlangan dastlabki, ehtimol eng birinchi yuridik adabiyotlardan biri hisoblanadi.

 Yana qarang 
 Tijorat boshqaruvi
 Tijorat huquqi tizimi
 Dengiz savdosi konsulligi

 Manbalar 

 Adabiyotlar 
 Егорова М.А. Коммерческое право: Учебник для вузов. – М.: РАНХиГС при Президенте РФ: Статут, 2013. – 640 c. - 2000 экз. - ISBN 978-5-8354-0899-3
 Нечаев В. М. Торговое право // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
 Цитович, П. П. Труды по торговому и вексельному праву. — 2-е изд. — М.: «Статут», 2005. — Т. 1: Учебник торгового права. К вопросу о слиянии торгового права с гражданским.. — 460 с. — ISBN 5-8354-0262-7. Архивировано 19 октября 2009 года.
 Пугинский Б. И. Коммерческое право России. Учебник. — 2-е изд. — М.: «Зерцало», 2006. — 350 с. — (Классический университетский учебник). — 3000 экз. — ISBN 5-8078-0121-0.

 Havolalar 
 Hundreds of Answers to Basic Business Law Questions
 Topical listing of US commercial law from Cornell’s Legal Information Institute

Turkum:Tadbirkorlik huquqi